pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ประเดิมครั้งแรก ‘รมว.ธรรมนัส’ เปิดงาน “ทุ่งบางเขนเกมส์”
วันศุกร์ที่ 16 กุมภาพันธ์ 2567
ประเดิมครั้งแรก ‘รมว.ธรรมนัส’ เปิดงาน “ทุ่งบางเขนเกมส์”
ประเดิมครั้งแรก ‘รมว.ธรรมนัส’ เปิดงาน “ทุ่งบางเขนเกมส์”
ชื่นมื่นนําทัพครอบครัวกระทรวงเกษตรฯ 9 หน่วยงาน ใน ม.เกษตร แข่งขันกีฬาเชื่อมสัมพันธไมตรี
วันนี้ (16 ก.พ. 2567) ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์เป็นประธานเปิดการแข่งขันกีฬา “ทุ่งบางเขนเกมส์” ครั้งที่ 1 นําทัพครอบครัวกระทรวงเกษตรฯ แข่งกีฬา สร้างความสามัคคี เสริมสร้างเครือข่าย เชื่อมความสัมพันธ์ร่วมกัน ณ สนามกีฬา กรมส่งเสริมการเกษตร พร้อมด้วย นายไชยา พรหมา รัฐมนตรีช่วยว่าการกระทรวงเกษตรและสหกรณ์ นายอนุชา นาคาศัย รัฐมนตรีช่วยว่าการกระทรวงเกษตรและสหกรณ์ นายประยูร อินสกุล ปลัดกระทรวงเกษตรและสหกรณ์ ผู้บริหาร หัวหน้าส่วนราชการสังกัดกระทรวงเกษตรและสหกรณ์ ข้าราชการ ลูกจ้างประจํา พนักงานราชการ และบุคลากรทั้ง 9 หน่วยงาน ในสังกัดกระทรวงเกษตรและสหกรณ์ ที่มีสถานที่ตั้งอยู่ในมหาวิทยาลัยเกษตรศาสตร์ บางเขน เข้าร่วม
สําหรับการจัดการแข่งขันกีฬา ทุ่งบางเขนเกมส์ ครั้งนี้ นับเป็นการจัดขึ้นครั้งแรก เพื่อเชื่อมความสัมพันธ์ระหว่างหน่วยงานในสังกัดกระทรวงเกษตรและสหกรณ์ อีกทั้งเป็นการส่งเสริมสุขภาพ กระตุ้นให้บุคลากรหันมาใส่ใจในการออกกําลังกาย ตลอดจนสร้างสัมพันธไมตรี เกิดความร่วมมือ ร่วมใจ ความสามัคคีในหมู่คณะ ทั้งภายในหน่วยงาน และระหว่างหน่วยงาน อันจะก่อเกิดประโยชน์ต่อการปฏิบัติงานและประสานงานร่วมกันอีกด้วย
โดยการแข่งกีฬากําหนดจัดขึ้น 2 วัน คือ ระหว่างวันที่ 15 - 16 กุมภาพันธ์ 2567 แบ่งการแข่งขัน 4 สี ได้แก่ สีเขียว ประกอบด้วย สํานักงานเศรษฐกิจการเกษตร สํานักงานมาตรฐานสินค้าเกษตรและอาหารแห่งชาติ และกรมหม่อนไหม สีม่วง ประกอบด้วย กรมประมง และกรมฝนหลวงและการบินเกษตร สีฟ้า ประกอบด้วย กรมส่งเสริมการเกษตร และกรมวิชาการเกษตร และสีชมพู ประกอบด้วย กรมพัฒนาที่ดิน และกรมการข้าว สําหรับ ประเภทกีฬาที่จัดให้มีการแข่งขัน รวม 11 ชนิดกีฬา คือ แบดมินตัน เทเบิลเทนนิส เปตอง แชร์บอล ฟุตบอล และกีฬามหาสนุก ได้แก่ วิ่งเปี้ยว วิ่งกระสอบ ตีกอล์ฟ คีบไข่ เรือบก และชักเย่อ ตลอดจนการประกวดกองเชียร์ และขบวนพาเพรด
“การแข่งขัน ทุ่งบางเขนเกมส์ ในครั้งนี้ ถือเป็นครั้งแรกของการจัดกีฬาเชื่อมความสัมพันธ์ระหว่างหน่วยงานในสังกัดกระทรวงเกษตรและสหกรณ์ ทั้ง 9 หน่วยงาน ภายในมหาวิทยาลัยเกษตรศาสตร์ ซึ่งนับเป็นโอกาสอันดีที่ข้าราชการและบุคลากรทุกหน่วยงานจะได้ร่วมกิจกรรมสันทนาการ แข่งกีฬาสร้างความสัมพันธ์ร่วมกัน ซึ่งต้องขอขอบคุณกรมส่งเสริมการเกษตร ที่ได้ให้ความอนุเคราะห์สนามกีฬา รวมทั้งขอบคุณผู้บริหาร ข้าราชการ และบุคลากร ที่ได้เข้าร่วมกิจกรรม ทั้งการแข่งขันกีฬาประเภทต่าง ๆ ทีมกองเชียร์ การอํานวยความสะดวก ที่ทําให้การจัดการแข่งกีฬาในครั้งนี้ประสบความสําเร็จเป็นอย่างดี ซึ่งหวังว่าการจัดแข่งขันกีฬา ทุ่งบางเขนเกมส์ จะเป็นจุดเริ่มต้นอันดี ในการเชื่อมความสัมพันธ์ของครอบครัวกระทรวงเกษตรฯ สร้างความสนุกสนาน สามัคคีให้แน่นแฟ้นของครอบครัวเกษตรฯ ให้แข็งแกร่งยิ่งขึ้นต่อไป” ร้อยเอก ธรรมนัส กล่าว
รัฐบาลไทย-ข่าวทำเนียบรัฐบาล-​ที่ปรึกษาฯ นายดนัยณัฏฐ์ เปิดงานแฟรนไชส์ เอสเอ็มอี เอ็กซ์โป 2024 ส่งเสริมธุรกิจแฟรนไชส์ ให้ขับเคลื่อนเศรษฐกิจของไทย
วันศุกร์ที่ 16 กุมภาพันธ์ 2567
16/02/2567
​ที่ปรึกษาฯ นายดนัยณัฏฐ์ เปิดงานแฟรนไชส์ เอสเอ็มอี เอ็กซ์โป 2024 ส่งเสริมธุรกิจแฟรนไชส์ ให้ขับเคลื่อนเศรษฐกิจของไทย
​ที่ปรึกษาฯ นายดนัยณัฏฐ์ เปิดงานแฟรนไชส์ เอสเอ็มอี เอ็กซ์โป 2024 ส่งเสริมธุรกิจแฟรนไชส์ ให้ขับเคลื่อนเศรษฐกิจของไทย
วันที่ 15 กุมภาพันธ์ 2567 นายดนัยณัฏฐ์ โชคอํานวย ที่ปรึกษารัฐมนตรีว่าการกระทรวงอุตสาหกรรม เป็นประธานเปิดงานแฟรนไชส์ เอสเอ็มอี เอ็กซ์โป 2024 (Franchise SMEs Expo 2024) เพื่อเป็นตลาดกลางในการจับคู่ธุรกิจ สร้างโอกาสให้กับคนไทยได้สร้างงานสร้างอาชีพ ต่อยอดธุรกิจและเป็นศูนย์รวมข้อมูลธุรกิจแฟรนไชน์ เพิ่มทักษะด้านการทําธุรกิจแฟรนไชน์ SMEs ให้สามารถเข้าถึงกลุ่มเป้าหมายได้ง่ายและสะดวกมากขึ้น โดยมีผู้ประกอบการแฟรนไชน์เข้าร่วมออกร้านอย่างคึกคัก ณ บีซีซี ฮอลล์ ชั้น 5 เซ็นทรัล พลาซา ลาดพร้าว กรุงเทพมหานคร
นายดนัยณัฏฐ์ กล่าวว่า นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม มีนโยบายในการส่งเสริมและสร้างขีดความสามารถในการแข่งขันให้กับผู้ประกอบการในภาคการผลิตและบริการ โดยเฉพาะอย่างยิ่งผู้ประกอบการวิสาหกิจขนาดกลางและขนาดย่อม (SMEs) ถือเป็นกลไกสําคัญในขับเคลื่อนเศรษฐกิจของประเทศซึ่งธุรกิจแฟรนไชส์ ถือเป็นอีกหนึ่งปัจจัยเอื้อที่จะช่วยอํานวยความสะดวกให้แก่ผู้ประกอบการ SMEs รายใหม่ ทั้งในแง่ของแนวทางการเริ่มต้นธุรกิจใหม่ การเข้าถึงลูกค้า การกระจายรายได้ไปยังเศรษฐกิจฐานราก อีกทั้งตลาดแฟรนไชส์ทั่วโลกจะยังคงเติบโตอย่างต่อเนื่อง เกิดการสร้างโอกาส ในมิติต่าง ๆ ทั้งการต่อยอดในการจับคู่ทางธุรกิจ การสนับสนุนให้เกิดผู้ประกอบการรายใหม่ การพัฒนาสร้างขีดความสามารถให้แก่ผู้ประกอบการรายเดิม การพัฒนาระบบการผลิตและการบริการให้มีคุณภาพมาตรฐาน กระทรวงอุตสาหกรรมยินดีที่จะช่วยสนับสนุนส่งเสริมการขยายธุรกิจแฟรนไชส์ ไปในต่างประเทศ เพื่อเป็นกําลังสําคัญในการขับเคลื่อนเศรษฐกิจของไทยต่อไปในอนาคต
รัฐบาลไทย-ข่าวทำเนียบรัฐบาล-รมว.ธรรมนัส ห่วงใยเกษตรกรผู้ปลูกลำไย เตรียมขับเคลื่อนโครงการชะลอการขายลำไยสด  กำชับการสร้างมาตรฐานการผลิตลำไยที่มีคุณภาพออกสู่ตลาด
วันศุกร์ที่ 16 กุมภาพันธ์ 2567
รมว.ธรรมนัส ห่วงใยเกษตรกรผู้ปลูกลําไย เตรียมขับเคลื่อนโครงการชะลอการขายลําไยสด  กําชับการสร้างมาตรฐานการผลิตลําไยที่มีคุณภาพออกสู่ตลาด
รมว.ธรรมนัส ห่วงใยเกษตรกรผู้ปลูกลําไย เตรียมขับเคลื่อนโครงการชะลอการขายลําไยสด กําชับการสร้างมาตรฐานการผลิตลําไยที่มีคุณภาพออกสู่ตลาด
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เป็นประธานการประชุมคณะกรรมการกําหนดนโยบายการบริหารจัดการผลผลิตลําไยคุณภาพ ครั้งที่ 1 /2567 โดยมี ผู้บริหารในสังกัดกระทรวงเกษตรและสหกรณ์ เจ้าหน้าที่ที่เกี่ยวข้อง และผู้แทนเกษตรกรสวนลําไย เข้าร่วม ณ ห้องประชุมกระทรวงเกษตรและสหกรณ์ และผ่านระบบการประชุมทางไกล (Zoom Cloud Meetings)
สําหรับการประชุมในครั้งนี้รัฐมนตรีว่าการเกษตรฯ ได้กําชับหน่วยงานในสังกัดกระทรวงเกษตรฯ ในการผนึกกําลังร่วมบูรณาการส่งเสริมให้เกษตรกรสร้างความหลากหลายทางสายพันธุ์ลําไย เพื่อเป็นการต่อยอดผลผลิตและสร้างคุณค่าใหม่เป็นทางเลือกให้แก่ผู้บริโภค รวมถึงสนับสนุนการผลิตลําไยคุณภาพปลอดศัตรูพืชกักกัน ปลอดภัยต่อผู้บริโภค โดยไม่ส่งผลกระทบต่อสิ่งแวดล้อม ภายใต้กลไก “คณะกรรมการกําหนดนโยบายการบริหารจัดการผลผลิตลําไยคุณภาพ” โดยมีรัฐมนตรีว่าการกระทรวงเกษตรและสหกรณ์ เป็นประธานกรรมการ ซึ่งมีวัตถุประสงค์เพื่อบริหารจัดการเพาะปลูกและพัฒนาผลผลิตลําไยของประเทศไทยให้มีประสิทธิภาพและคุณภาพสูงขึ้น รวมทั้งรักษาเสถียรภาพโดยรวมของการประกอบกิจการเกี่ยวกับลําไยของเกษตรกรและผู้ประกอบการ พร้อมสร้างความมั่นคงในอาชีพการปลูกและผลิตลําไยที่มีคุณภาพออกสู่ตลาด รวมถึงมีการปรับปรุงระเบียบและแนวทางปฏิบัติที่เกี่ยวข้องให้ครอบคลุมและมีประสิทธิภาพ เพื่อสามารถกํากับปริมาณและคุณภาพของสินค้าลําไยให้ได้มาตรฐานสอดคล้องกับความต้องการของตลาด ตลอดจนให้มีการศึกษาและทบทวนแนวทางการขับเคลื่อนโครงการชะลอการขายลําไยสดช่อ เพื่อแก้ไขปัญหาราคาลําไยตกต่ํา และลดการกระจุกตัวของผลผลิตในตลาด
ขณะเดียวกัน ที่ประชุมได้มีมติเห็นชอบ (ร่าง) คําสั่งคณะทํางานฯ ที่เกี่ยวข้อง จํานวน 4 คณะ พร้อมทั้งรับทราบผลการบริหารจัดการผลไม้ (ลําไย) พบว่าในปี 2566 ที่ผ่านมา ปริมาณผลผลิตลําไย (ภาคเหนือ) มีปริมาณทั้งหมด 633,141.53 ตัน แบ่งเป็นลําไย (สดช่อ) 167,315.61 ตัน และลําไย (รูดร่วง) 465,825.92 ตัน ซึ่งมีราคาลําไยสดช่อ เกรด AA+A ช่วงกลางฤดูกาล (28 กรกฎาคม– 3 สิงหาคม 2566) มีราคาสูงสุดเฉลี่ยเท่ากับ 33.85 บาท/กก.
รัฐบาลไทย-ข่าวทำเนียบรัฐบาล-​“คารม” เผย กองทุนเงินให้กู้ยืมเพื่อการศึกษา ลงนาม MOU กับสถาบันทันตกรรม กรมการแพทย์ นำร่องให้กู้ยืมเรียนหลักสูตรผู้ช่วยทันตแพทย์ หวังสร้างบุคลากรให้มีทักษะขั้นสูง มีอาชีพมั่นคง
วันศุกร์ที่ 16 กุมภาพันธ์ 2567
16/02/2567
​“คารม” เผย กองทุนเงินให้กู้ยืมเพื่อการศึกษา ลงนาม MOU กับสถาบันทันตกรรม กรมการแพทย์ นําร่องให้กู้ยืมเรียนหลักสูตรผู้ช่วยทันตแพทย์ หวังสร้างบุคลากรให้มีทักษะขั้นสูง มีอาชีพมั่นคง
​“คารม” เผย กองทุนเงินให้กู้ยืมเพื่อการศึกษา ลงนาม MOU กับสถาบันทันตกรรม กรมการแพทย์ นําร่องให้กู้ยืมเรียนหลักสูตรผู้ช่วยทันตแพทย์ หวังสร้างบุคลากรให้มีทักษะขั้นสูง มีอาชีพมั่นคง
วันที่ 16 กุมภาพันธ์ 2567 นายคารม พลพรกลาง รองโฆษกประจําสํานักนายกรัฐมนตรี เปิดเผยว่า รัฐบาล โดยกองทุนเงินให้กู้ยืมเพื่อการศึกษา (กยศ.) และสถาบันทันตกรรม กรมการแพทย์ ลงนามบันทึกข้อตกลงความร่วมมือการดําเนินงานโครงการนําร่องการให้กู้ยืมเงินเพื่อการศึกษาในหลักสูตรอาชีพหรือเพื่อยกระดับทักษะ สมรรถนะ หรือการเรียนรู้ (Reskill/Upskill) ขยายโอกาสทางการศึกษาให้แก่ประชาชนทั่วไป ตาม พ.ร.บ. กยศ. (ฉบับที่ 2) พ.ศ. 2566 เพื่อผลิตผู้ช่วยทันตแพทย์ให้มีความรู้ในทักษะขั้นสูง สามารถบริหารจัดการงานด้านทันตกรรมในการช่วยงานทันตแพทย์ทั่วไป และทันตแพทย์เฉพาะสาขาได้อย่างมีประสิทธิภาพ อีกทั้ง ยังมีโอกาสเข้าสู่ตําแหน่งเจ้าพนักงานทันตสาธารณสุขในหน่วยงานภาครัฐ เป็นประโยชน์ต่อระบบสาธารณสุขของประเทศ
นายคารม กล่าวว่า การลงนามบันทึกข้อตกลงดังกล่าว เปิดโอกาสให้นักเรียนหรือนักศึกษาที่มีความประสงค์จะศึกษาหลักสูตรผู้ช่วยทันตแพทย์ระดับประกาศนียบัตรวิชาชีพขั้นสูง เพื่อนําไปสู่โอกาสในการมีอาชีพที่มั่นคง รวมถึงเพื่อเป็นการสร้างบุคลากรที่มีคุณภาพเข้าสู่ตลาดแรงงานได้ตรงตามความต้องการ โดยจะมีระยะเวลาการดําเนินการโครงการนําร่อง 2 ปี (ปีการศึกษา 2566-2567) ให้เงินกู้ยืมเป็นค่าเล่าเรียนไม่เกิน 50,000 บาท/หลักสูตร/คน/ครั้ง กําหนดอัตราดอกเบี้ย 1% ต่อปี และให้ระยะเวลาผ่อนชําระไม่เกิน 2 ปี
“สําหรับคุณสมบัติของนักเรียน นักศึกษาที่จะขอกู้ยืมเงินกู้ยืมเพื่อการศึกษา กําหนดให้มีอายุ 18 - 60 ปีบริบูรณ์ ศึกษาในหลักสูตร/สาขาวิชาตามประกาศที่คณะกรรมการกองทุนฯ กําหนด ทั้งนี้ ต้องทําประโยชน์ต่อสังคมหรือสาธารณะมาแล้วไม่น้อยกว่า 18 ชั่วโมง ภายในระยะเวลา 2 ปี ก่อนการยื่นขอกู้ยืม และต้องไม่กู้ยืมซ้ําซ้อนกับลักษณะอื่น ๆ ณ ปีการศึกษานั้น ๆ โดยโครงการดังกล่าวคาดว่าจะช่วยเสริมสร้างขีดความสามารถ พัฒนาองค์ความรู้และทักษะให้กับประชาชนผู้ที่ต้องการพัฒนาหรือต่อยอดการเรียนรู้ สามารถประกอบอาชีพมีงานทําและสร้างรายได้ในระยะยาวต่อไป ผู้ที่สนใจสามารถติดตามประกาศและรายละเอียดเงื่อนไขเพิ่มเติมได้ที่ www.studentloan.or.th” นายคารม กล่าว
รัฐบาลไทย-ข่าวทำเนียบรัฐบาล-กรมศุลกากรจับกุมชายสัญชาติอเมริกา ซุกซ่อนเฮโรอีนในขวดน้ำหอม น้ำหนัก 1,100 กรัม มูลค่า 3.3 ล้านบาท ณ สำนักงานศุลกากรตรวจของผู้โดยสารท่าอากาศยานสุวรรณภูมิ
วันศุกร์ที่ 16 กุมภาพันธ์ 2567
16/02/2567
กรมศุลกากรจับกุมชายสัญชาติอเมริกา ซุกซ่อนเฮโรอีนในขวดน้ําหอม น้ําหนัก 1,100 กรัม มูลค่า 3.3 ล้านบาท ณ สํานักงานศุลกากรตรวจของผู้โดยสารท่าอากาศยานสุวรรณภูมิ
กรมศุลกากรตรวจพบผู้โดยสารชายสัญชาติอเมริกาที่มีความเสี่ยงในการลักลอบลําเลียงยาเสพติดออกนอกราชอาณาจักร เดินทางจากท่าอากาศยานสุวรรณภูมิ ประเทศไทย ปลายทางท่าอากาศยานนานาชาติกัวลาลัมเปอร์ ประเทศมาเลเซีย จึงเข้าตรวจค้น พบยาเสพติดให้โทษ ประเภทที่ 1 เฮโรอีน
วันนี้ (16 กุมภาพันธ์ 2567) นายพันธ์ทอง ลอยกุลนันท์ ที่ปรึกษาด้านการพัฒนาและบริหารการจัดเก็บภาษี ในฐานะโฆษกกรมศุลกากร เปิดเผยว่า ตามที่ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง มีนโยบายเดินหน้าปราบปรามยาเสพติดทั้งการผลิต การนําเข้า การนําผ่าน และการลักลอบจําหน่าย โดยสั่งการให้ทุกหน่วยงานที่เกี่ยวข้องบูรณาการการทํางานร่วมกันเพื่อปราบปรามยาเสพติดอย่างเข้มงวดและเร่งด่วนนั้น เพื่อให้เป็นไปตามนโยบายของท่านนายกรัฐมนตรีและรัฐมนตรีว่าการกระทรวงการคลัง นายธีรัชย์ อัตนวานิช อธิบดีกรมศุลกากร จึงให้เจ้าหน้าที่เพิ่มความเข้มงวดในการเฝ้าระวังการลักลอบนําเข้าและส่งออกยาเสพติด ซึ่งปัจจุบันผู้กระทําความผิดมีแนวโน้มที่จะเปลี่ยนวิธีการลักลอบนําเข้าและส่งออกยาเสพติดหลากหลายรูปแบบและลดปริมาณให้น้อยลง เพื่อหลีกเลี่ยงการตรวจสอบของเจ้าหน้าที่ให้ได้มากที่สุด
จากการวิเคราะห์ข้อมูลของสถิติการจับกุมยาเสพติดทางอากาศยานในช่วงที่ผ่านมา ตามโครงการสกัดกั้นยาเสพติดทางท่าอากาศยาน (Airport Interdiction Task Force : AITF) หรือ หน่วยสกัดกั้นยาเสพติดทางท่าอากาศยานนานาชาติ ที่เป็นการบูรณาการของกรมศุลกากร สํานักงานคณะกรรมการป้องกันและปราบปรามยาเสพติด กองบัญชาการตํารวจปราบปรามยาเสพติด ศูนย์รักษาความปลอดภัย กองบัญชาการกองทัพไทย จึงได้เฝ้าระวังการลักลอบนําเข้าและส่งออกยาเสพติดทุกรูปแบบ อาทิ ซุกซ่อนมากับพัสดุไปรษณีย์ หรือซุกซ่อนมากับผู้โดยสารที่เดินทางเข้ามาและออกไปนอกประเทศ โดยล่าสุด เมื่อวันที่ 15 กุมภาพันธ์ 2567 กรมศุลกากร โดยเจ้าหน้าที่ศุลกากรสํานักงานศุลกากรตรวจของผู้โดยสารท่าอากาศยานสุวรรณภูมิ ร่วมกับเจ้าหน้าที่กองสืบสวนและปราบปรามได้ตรวจพบผู้โดยสารชาย สัญชาติอเมริกา ที่มีความเสี่ยงในการลักลอบลําเลียงยาเสพติดออกนอกราชอาณาจักร เดินทางจากท่าอากาศยานสุวรรณภูมิ ประเทศไทย ปลายทางท่าอากาศยานนานาชาติกัวลาลัมเปอร์ ประเทศมาเลเซีย จึงขอเข้าตรวจค้น ผลปรากฏว่า พบยาเสพติดให้โทษ ประเภทที่ 1 เฮโรอีน ซุกซ่อนอยู่ในขวดน้ําหอมภายในกระเป๋าสัมภาระ น้ําหนักรวมสิ่งห่อหุ้ม ประมาณ 1,100 กรัม มูลค่ากว่า 3,300,000 บาท โดยชุดปฏิบัติการ AITF จะดําเนินการขยายผลต่อไป
โฆษกกรมศุลกากร กล่าวต่ออีกว่า กรณีดังกล่าว เป็นความผิดตามมาตรา 242 และมาตรา 252 ประกอบมาตรา 166 และมาตรา 167 แห่งพระราชบัญญัติศุลกากร พ.ศ. 2560 และประมวลกฎหมายยาเสพติด สําหรับสถิติการจับกุมยาเสพติด ปีงบประมาณ พ.ศ. 2567 (1 ตุลาคม 2566 – 15 กุมภาพันธ์ 2567) มีทั้งหมด 59 ราย มูลค่ารวมประมาณ 342,619,580 บาท
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ตรวจเยี่ยมผู้เข้าโครงการ DRIP MODEL รุ่นที่ ๑ ณ ศูนย์พัฒนาพฤตินิสัยลาดหลุมแก้ว จังหวัดปทุมธานี
วันศุกร์ที่ 16 กุมภาพันธ์ 2567
16/02/2567
รัฐมนตรีว่าการกระทรวงยุติธรรม ตรวจเยี่ยมผู้เข้าโครงการ DRIP MODEL รุ่นที่ ๑ ณ ศูนย์พัฒนาพฤตินิสัยลาดหลุมแก้ว จังหวัดปทุมธานี
รัฐมนตรีว่าการกระทรวงยุติธรรม ตรวจเยี่ยมผู้เข้าโครงการ DRIP MODEL รุ่นที่ ๑ ณ ศูนย์พัฒนาพฤตินิสัยลาดหลุมแก้ว จังหวัดปทุมธานี
ในวันศุกร์ที่ ๑๖ กุมภาพันธ์ ๒๕๖๗ พันตํารวจเอก ทวี สอดส่อง รัฐมนตรีว่าการกระทรวงยุติธรรม และคณะผู้บริหารกระทรวงยุติธรรม ลง​พื้นที่​ตรวจเยี่ยมติดตามการดําเนินงาน โครงการ DRIP MODEL รุ่นที่ ๑ “ค่ายสานพลังใจ” เพื่อแก้ไขฟื้นฟูปรับเปลี่ยนพฤติกรรมผู้เสพและผู้ติดยาเสพติดในรูปแบบการจัดค่ายปรับเปลี่ยนพฤติกรรม ระยะยาว ๖๐ วัน ภายหลังดําเนินการเปิดค่ายครบ ๓๐ วัน โดยมี นายเรืองศักดิ์ สุวารี อธิบดีกรมคุมประพฤติ พันตํารวจโท ประวุธ วงศ์สีนิล อธิบดีกรมพินิจและคุ้มครองเด็กและเยาวชน นางนุสรา วงษ์สุวรรณ รองอธิบดีกรมคุมประพฤติ นายชาญ วชิรเดช รองอธิบดีกรมราชทัณฑ์​ พร้อมด้วยผู้อํานวยการสํานักงานคุมประพฤติเขตกรุงเทพมหานคร และเขต ๑ ให้การต้อนรับ ณ ศูนย์พัฒนาพฤตินิสัยลาดหลุมแก้ว จังหวัดปทุมธานี
การตรวจเยี่ยมครั้งนี้ รมว.ยุติธรรม และคณะ ได้รับชมการฝึกพัฒนาทักษะด้านระเบียบวินัยและเสริมสร้างบุคลิกภาพ การฝึกวินัย ทักษะด้านสุขนิสัยในชีวิตประจําวัน โดยการเยี่ยมเรือนนอน การฝึกอาชีพ และรับฟังรายงานการแก้ไขฟื้นฟูรายบุคคล (Life Coaching) จากทีมสหวิชาชีพ
พันตํารวจเอก ทวี สอดส่อง รัฐมนตรีว่าการกระทรวงยุติธรรม กล่าวว่า ผู้เข้าร่วมโครงการทุกท่านเป็นผู้ที่มีเกียรติ ศักดิ์ศรี สามารถเอาชนะใจตนเองในเรื่องที่ยาก โดยการฟื้นฟูปรับเปลี่ยนพฤติกรรมเพื่อไม่ให้เสพยาเสพติด ซึ่งทุกท่านไม่ได้ชนะแค่ใจตนเอง แต่ทําให้สังคมมีความสุข เพราะสังคมปัจจุบันหวาดระแวงกับปัญหายาเสพติด ดังนั้น​ การที่ทุกท่านตัดสินใจเข้าร่วมกิจกรรมในครั้งนี้ถือเป็นการพัฒนาตนเอง พัฒนาอาชีพ และส่งผลไปถึงการพัฒนาประเทศ
รัฐบาลไทย-ข่าวทำเนียบรัฐบาล-​ที่ปรึกษาปลัดฯ สุรพล นำทีม เปิดอบรม วิธีการประเมินการผลิตก๊าซชีวภาพจากขี้เค้กอ้อยของโรงงานน้ำตาล และลดการปล่อยคาร์บอนไดออกไซด์
วันศุกร์ที่ 16 กุมภาพันธ์ 2567
16/02/2567
​ที่ปรึกษาปลัดฯ สุรพล นําทีม เปิดอบรม วิธีการประเมินการผลิตก๊าซชีวภาพจากขี้เค้กอ้อยของโรงงานน้ําตาล และลดการปล่อยคาร์บอนไดออกไซด์
​ที่ปรึกษาปลัดฯ สุรพล นําทีม เปิดอบรม วิธีการประเมินการผลิตก๊าซชีวภาพจากขี้เค้กอ้อยของโรงงานน้ําตาล และลดการปล่อยคาร์บอนไดออกไซด์ ต่อยอดโครงการ “72 พรรษา ลด 10 MTco2eq และ PM 2.5 ในภาคอุตสาหกรรม ด้วย MIND”
วันที่ 15 กุมภาพันธ์ 2567 ดร.สุรพล ชามาตย์ ที่ปรึกษาปลัดกระทรวงอุตสาหกรรม เป็นประธานเปิดการอบรม เรื่อง “วิธีการประเมินการผลิต LBM จาก Filter Cake จากโรงงานน้ําตาล” และ “การลดการปลดปล่อยคาร์บอนไดออกไซด์” เพื่อแลกเปลี่ยนองค์ความรู้เกี่ยวกับการประเมินการผลิต Liquefied Biomethane (LBM) จากตะกอนที่เหลือจากกระบวนการผลิตน้ําตาลทราย (ขี้เค้กอ้อย: Filter Cake) รวมถึงวิธีการคํานวณ และการลดการปล่อยก๊าซคาร์บอนไดออกไซด์ ต่อยอดการดําเนินโครงการ “72 พรรษา ลด 10 MTco2eq และ PM 2.5 ในภาคอุตสาหกรรม ด้วย MIND” เฉลิมพระเกียรติพระบาทสมเด็จพระเจ้าอยู่หัวเนื่องในโอกาสมหามงคลลิมพระชนมพรรษา 6 รอบ 28 กรกฎาคม 2567 ของกระทรวงอุตสาหกรรม โดยมีนายเตมีย์ พันธุวงค์ราช ผู้อํานวยการกองตรวจราชการ สอจ. ทั่วประเทศ รวมถึงเจ้าหน้าที่ที่เกี่ยวข้อง เข้าร่วมการอบรม ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม และผ่านระบบออนไลน์ (Zoom Meeting)
สําหรับการอบรมครั้งนี้ ได้รับเกียรติจาก ดร. อภิพงษ์ ล่ําซํา ผู้เชี่ยวชาญด้านก๊าซชีวภาพและเลขาธิการสมาคมการค้าก๊าซชีวภาพไทย และนางสาวจริน คงจุติ ผู้จัดการโรงงาน ผู้เชี่ยวชาญด้านการผลิตไบโอแก๊สจาก บริษัท ไทยอีสเทิร์นไบโอเพาเวอร์จํากัด เป็นวิทยากรถ่ายทอดองค์ความรู้ ทั้งนี้มีผู้สนใจเข้าร่วมอบรมกว่า 130 คน
รัฐบาลไทย-ข่าวทำเนียบรัฐบาล-บสย. พบ สภาพัฒน์ ย้ำภารกิจ ค้ำประกัน-แก้หนี้ SMEs ลุยเฟส 2 SME Digital Gateway
วันศุกร์ที่ 16 กุมภาพันธ์ 2567
16/02/2567
บสย. พบ สภาพัฒน์ ย้ําภารกิจ ค้ําประกัน-แก้หนี้ SMEs ลุยเฟส 2 SME Digital Gateway
บสย. ร่วมหารือสภาพัฒนาเศรษฐกิจและสังคมแห่งชาติ และรับฟังข้อเสนอแนะแนวทางการช่วยผู้ประกอบการ SMEs ปี 2567 พร้อมรายงานผลดําเนินงาน บสย. ปี 2566 สําเร็จตามเป้าหมาย อนุมัติวงเงินค้ําประกันสินเชื่อ 114,025 ล้านบาท
นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) พร้อมด้วย นายกิตติพงษ์ บุรณศิริ รองผู้จัดการทั่วไป สายงานกลยุทธ์และผลิตภัณฑ์ เข้าพบ นายดนุชา พิชยนันท์ กรรมการและเลขาธิการสภาพัฒนาเศรษฐกิจและสังคมแห่งชาติ เพื่อร่วมหารือและรับฟังข้อเสนอแนะแนวทางการช่วยผู้ประกอบการ SMEs ปี 2567 พร้อมรายงานผลดําเนินงาน บสย. ปี 2566 สําเร็จตามเป้าหมาย อนุมัติวงเงินค้ําประกันสินเชื่อ 114,025 ล้านบาท โดยเตรียมวงเงินรองรับใน ปี 2567 ประมาณ 115,600 ล้านบาท ในโครงการสินเชื่อดอกเบี้ยถูก หรือ พ.ร.ก.สินเชื่อฟื้นฟู ระยะ 2 และโครงการที่ บสย. ดําเนินการเอง
สําหรับการดําเนินโครงการแก้หนี้ยั่งยืน ช่วยลูกหนี้ บสย. ที่กําลังประสบปัญหาการชําระ สามารถช่วยลูกหนี้ได้จํานวนมาก สําเร็จตามเป้า จากมาตรการ “บสย. พร้อมช่วย” ที่นํามาใช้เป็นกลไกสําคัญโดยเชิญลูกหนี้ บสย. เข้าร่วมโครงการปรับโครงสร้างหนี้ และรองรับด้วยมาตรการ 3 สี จ่ายได้ตามกําลังทุน มีลูกหนี้ อัตราดอกเบี้ย 0% โดยมีจํานวนลูกหนี้เข้าร่วมโครงการที่ได้รับการประนอมหนี้กว่า 19,000 ราย คิดเป็นมูลหนี้ปรับโครงสร้างสะสมร่วม 7,000 ล้านบาท
ทั้งนี้ ในการดําเนินงานปี 2567 บสย. จะเร่งพัฒนาศักยภาพการค้ําประกันสินเชื่อให้สําเร็จตามเป้าสู่การเป็น SMEs Digital Gateway พร้อมเร่งพัฒนาแพลตฟอร์มสู่ Digital Credit Guarantee รองรับการเปลี่ยนแปลงโลกการเงิน สู่ Digital Lending โดย บสย. ได้รับฟังข้อคิดเห็น และข้อแนะนําแนวทางการช่วยเหลือผู้ประกอบการ SMEs จากกรรมการและเลขาธิการสภาพัฒนาเศรษฐกิจและสังคมแห่งชาติ เพื่อนํามาปรับใช้ในการช่วยเหลือผู้ประกอบการ SMEs ต่อไป
รัฐบาลไทย-ข่าวทำเนียบรัฐบาล-​ปลัดฯ ณัฐพล ให้ ผอ.สถาบันอาหาร เข้าหารือ เพื่อรับนโยบายการดำเนินงาน สู่การส่งเสริม พัฒนา พร้อมเพิ่มขีดความสามารถในการแข่งขันของอุตฯ อาหาร
วันศุกร์ที่ 16 กุมภาพันธ์ 2567
16/02/2567
​ปลัดฯ ณัฐพล ให้ ผอ.สถาบันอาหาร เข้าหารือ เพื่อรับนโยบายการดําเนินงาน สู่การส่งเสริม พัฒนา พร้อมเพิ่มขีดความสามารถในการแข่งขันของอุตฯ อาหาร
​ปลัดฯ ณัฐพล ให้ ผอ.สถาบันอาหาร เข้าหารือ เพื่อรับนโยบายการดําเนินงาน สู่การส่งเสริม พัฒนา พร้อมเพิ่มขีดความสามารถในการแข่งขันของอุตฯ อาหาร
วันที่ 14 กุมภาพันธ์ 2567 ดร.ณัฐพล รังสิตพล ปลัดกระทรวงอุตสาหกรรม ให้ ดร.ศุภวรรณ ตีระรัตน์ ผู้อํานวยการสถาบันอาหาร เข้าพบ ซึ่งผู้อํานวยการสถาบันอาหาร ได้เข้าปฏิบัติหน้าที่เมื่อวันที่ 3 มกราคม 2567 เพื่อขอรับนโยบายในการดําเนินงาน การพัฒนางานบริการของสถาบันอาหาร และแนวทางการส่งเสริม ขับเคลื่อนและเพิ่มขีดความสามารถในการแข่งขันของอุตสาหกรรมอาหารทั้งห่วงโซ่อุปทาน มุ่งยกระดับอุตสาหกรรมอาหารของประเทศให้มีระบบคุณภาพมาตรฐานความปลอดภัยด้านอาหาร (Food Safety Standard) และมาตรฐานทางเลือกต่างๆ รวมถึงส่งเสริมการผลิตตามเทรนด์อาหารโลก และสร้างมูลค่าเพิ่มสําหรับอาหารแห่งอนาคตด้วยนวัตกรรมและเทคโนโลยี สนับสนุนผู้ประกอบการรายเล็ก และ SMEs ให้สามารถเข้าถึงปัจจัยสนับสนุนต่างๆ ลดข้อจํากัดในการทําธุรกิจ เสริมสร้างเศรษฐกิจชุมชนเข้มแข็ง สู่อุตสาหกรรมยุคใหม่ โดยมี นางสาวณัฏฐิญา เนตยสุภา รองปลัดกระทรวงอุตสาหกรรม นางสาวณิรดา วิสุทธิชาติธาดา ผู้ช่วยปลัดกระทรวงอุตสาหกรรม ผู้บริหารกระทรวงอุตสาหกรรม และคณะผู้บริหารสถาบันอาหาร เข้าหารือ ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-“พวงเพ็ชร” ลุยกวาดล้างบุหรี่ไฟฟ้า วันเดียว ยึดของกลางกว่า 5 ล้าน หลังพ่อแม่แห่ร้อง สคบ. เด็ก-เยาวชน เข้าถึงง่ายเหตุราคาถูก
วันศุกร์ที่ 16 กุมภาพันธ์ 2567
16/02/2567
“พวงเพ็ชร” ลุยกวาดล้างบุหรี่ไฟฟ้า วันเดียว ยึดของกลางกว่า 5 ล้าน หลังพ่อแม่แห่ร้อง สคบ. เด็ก-เยาวชน เข้าถึงง่ายเหตุราคาถูก
“พวงเพ็ชร” ลุยกวาดล้างบุหรี่ไฟฟ้า วันเดียว ยึดของกลางกว่า 5 ล้าน หลังพ่อแม่แห่ร้อง สคบ. เด็ก-เยาวชน เข้าถึงง่ายเหตุราคาถูก
วันที่ 15 กุมภาพันธ์ 2567 เวลา 22.00 น. นางพวงเพ็ชร ชุนละเอียด รัฐมนตรีประจําสํานักนายกรัฐมนตรี พร้อมด้วย นายกฤช เอื้อวงศ์ ที่ปรึกษารัฐมนตรีประจําสํานักนายกรัฐมนตรี นายธสรณ์อัฑฒ์ ธนิทธิพันธ์ เลขาธิการคณะกรรมการคุ้มครองผู้บริโภค (สคบ.) พร้อมด้วยผู้แทนจากกรุงเทพมหานคร และกรมควบคุมโรค ลงพื้นที่ย่านคลองถม ถ.วรจักร แขวงป้อมปราบ เขตป้อมปราบศัตรูพ่าย กรุงเทพฯ เพื่อติดตามและตรวจสอบการลักลอบจําหน่ายบุหรี่ไฟฟ้า หลังประชาชนร้องเรียนผ่าน สคบ. ว่ามีการเปิดร้านลักลอบจําหน่ายบุหรี่ไฟฟ้า น้ํายาบุหรี่ไฟฟ้าราคาถูก ทําให้มีเด็กและเยาวชนไปซื้อมาใช้เป็นจํานวนมาก
การลงพื้นที่วันนี้เป็นไปตามภารกิจหลักของชุดปฏิบัติการ สคบ. ที่บูรณาการความร่วมมือกับหลายหน่วยงาน ในการปราบปรามและกวาดล้างการจําหน่ายบุหรี่ไฟฟ้า ที่มีรัฐมนตรีประจําสํานักนายกรัฐมนตรีเป็นประธานคณะกรรมการคุ้มครองผู้บริโภค โดยในช่วงบ่ายชุดปฏิบัติการ สคบ. ได้ลงพื้นที่ย่านนวลจันทร์และเสนานิคม สามารถตรวจยึดและจับกุมผู้ลักลอบจําหน่ายบุหรี่ไฟฟ้าได้ 2 แห่ง มูลค่า 2 ล้านบาท และในช่วงค่ํา รัฐมนตรีประจําสํานักนายกรัฐมนตรีได้ลงพื้นที่ย่านคลองถม พร้อมชุดปฏิบัติการ สคบ. กรุงเทพมหานครและกรมควบคุมโรค สามารถตรวจยึดของกลางจากร้านที่ลักลอบจําหน่ายบุหรี่ไฟฟ้าได้ 7 แห่ง มูลค่าประมาณ 3 ล้านบาท ขณะที่ผู้ค้าทําการหลบหนีระหว่างการลงพื้นที่ โดยรวมตลอดทั้งวันสามารถยึดของกลาง รวมมูลค่าทั้งสิ้น กว่า 5 ล้านบาท
“นายกรัฐมนตรีมีความห่วงใยต่อสถานการณ์ลักลอบจําหน่ายบุหรี่ไฟฟ้า ที่ นอกจากเป็นอันตรายต่อสุขภาพแล้ว อาจส่งผลกระทบและมอมเมาเด็กและเยาวชน ในฐานะที่ได้รับมอบหมายให้กํากับดูแล สคบ. ได้สั่งการให้เร่งตรวจสอบ ติดตาม และกวาดล้างอย่างจริงจัง ประกอบกับมีผู้ปกครองเป็นห่วงต่อสถานการณ์ดังกล่าว จากการลงพื้นที่วันนี้ พบว่าการหาซื้อบุหรี่ไฟฟ้าทําได้ง่าย และราคาไม่แพง เด็กและเยาวชนสามารถหาซื้อได้จากตลาดใจกลางเมือง ซึ่งน่าเป็นห่วงมาก เราจะเร่งติดตามและขยายผลการลงพื้นที่อีกหลายจุด เพื่อกวาดล้างบุหรี่ไฟฟ้าให้หมดไป ขณะเดียวกันจะพูดคุยกับทางกระทรวงดิจิทัลเพื่อเศรษฐกิจและสังคม เพื่อหาแนวทางสกัดกั้นการจําหน่ายบุหรี่ไฟฟ้าผ่านระบบออนไลน์ หากผู้ใดพบเห็นการลักลอบจําหน่ายบุหรี่ไฟฟ้า สามารถแจ้งได้หลายช่องทาง เช่น สายด่วน สคบ. 1166 เว็บไซต์ www.ocpb.go.th แอปพลิเคชัน OCPB Connect ศูนย์ดํารงธรรมในทุกจังหวัด รวมถึง Traffy Fondue ของ กทม.” นางพวงเพ็ชร กล่าว
ปัจจุบันการจําหน่ายบุหรี่ไฟฟ้าหรือน้ํายาบุหรี่ไฟฟ้ายังเป็นความผิดตามพระราชบัญญัติคุ้มครองผู้บริโภค พ.ศ. 2522 โดยมีโทษจําคุกไม่เกิน 3 ปี หรือปรับไม่เกิน 6 แสนบาท หรือทั้งจําทั้งปรับ
รัฐบาลไทย-ข่าวทำเนียบรัฐบาล-“หมอชลน่าน” นำทีมจับเข่าคุย “อบจ.” เคลียร์ปัญหาการถ่ายโอน สอน.- รพ.สต. อย่างชื่นมื่น
วันศุกร์ที่ 16 กุมภาพันธ์ 2567
“หมอชลน่าน” นําทีมจับเข่าคุย “อบจ.” เคลียร์ปัญหาการถ่ายโอน สอน.- รพ.สต. อย่างชื่นมื่น
รัฐมนตรีว่าการกระทรวงสาธารณสุข นําทีมผู้บริหารกระทรวงและหน่วยงานที่เกี่ยวข้อง หารือสมาคมองค์การบริหารส่วนจังหวัดแห่งประเทศไทย ร่วมแก้ปัญหา สนับสนุนการถ่ายโอนภารกิจ สอน./รพ.สต.ให้ราบรื่น ย้ํายึดประโยชน์ของประชาชนเป็นสําคัญ
รัฐมนตรีว่าการกระทรวงสาธารณสุข นําทีมผู้บริหารกระทรวงและหน่วยงานที่เกี่ยวข้อง หารือสมาคมองค์การบริหารส่วนจังหวัดแห่งประเทศไทย ร่วมแก้ปัญหา สนับสนุนการถ่ายโอนภารกิจ สอน./รพ.สต.ให้ราบรื่น ย้ํายึดประโยชน์ของประชาชนเป็นสําคัญ เผยบรรยากาศการพูดคุยเป็นไปด้วยดี ได้ข้อสรุปกลับไปดําเนินการจัดตั้งคณะทํางาน ทบทวนคู่มือการดําเนินงานการถ่ายโอนภารกิจฯ และแนวทางปฏิบัติของบุคลากร กรณีไม่ขอถ่ายโอน
นพ.ชลน่าน ศรีแก้ว รัฐมนตรีว่าการกระทรวงสาธารณสุข เปิดเผยว่า กระทรวงสาธารณสุขให้ความสําคัญกับการกระจายอํานาจให้กับท้องถิ่น โดยล่าสุด ตนพร้อมด้วย รศ.นพ.เชิดชัย ตันติศิรินทร์ ผู้ช่วยรัฐมนตรีประจํากระทรวงสาธารณสุข คณะที่ปรึกษาฯ นพ.โอภาส การย์กวินพงศ์ ปลัดกระทรวงสาธารณสุข นพ.กิตติศักดิ์ อักษรวงศ์ รองปลัดกระทรวงสาธารณสุข คณะผู้บริหาร และ 8 สภาวิชาชีพ ได้หารือร่วมกับสมาคมองค์การบริหาร
ส่วนจังหวัดเเห่งประเทศไทย นําโดย นายชูพงศ์ คําจวง นายกสมาคมฯ นพ.บุญชัย ธีระกาญจน์ ที่ปรึกษานายกอบจ.พิษณุโลก/ที่ปรึกษาพิเศษนายกสมาคม นพ.ชัยวัฒน์ จัตตุพร เลขานายก อบจ.ระยอง/ที่ปรึกษาพิเศษนายกสมาคม นายชาตรี ศรีสันต์ ผอ.สํานักงานสมาคม และ นพ.ประวัตร กิจธรรมกูลนิจ นายกอบจ.กาญจนบุรี เพื่อรับฟังปัญหาและร่วมหาทางแก้ไข สนับสนุนให้การถ่ายโอนภารกิจสถานีอนามัยเฉลิมพระเกียรติ 60 พรรษา นวมินทราชินี (สอน.) และโรงพยาบาลส่งเสริมสุขภาพตําบล (รพ.สต.) ให้ดําเนินไปอย่างราบรื่น ด้วยจุดหมายเดียวกัน คือ สุขภาพที่ดีของประชาชน ภายใต้พระราชบัญญัติระบบสุขภาพปฐมภูมิ พ.ศ.2562 และแนวทางการดําเนินการถ่ายโอนฯ ของคณะกรรมการกระจายอํานาจให้แก่องค์กรปกครองส่วนท้องถิ่น (กกถ.)
นพ.ชลน่าน กล่าวต่อว่า การประชุมครั้งนี้เป็นการพูดคุยกันของผู้ปฏิบัติภารกิจด้านการถ่ายโอน สอน./รพ.สต. เพื่อหารือแนวทางการแก้ไขปัญหาและอุปสรรคของการถ่ายโอนฯ ในอดีตที่ผ่านมา และร่วมกันหาแนวทางการปฏิบัติสนับสนุนภารกิจการถ่ายโอนปี 2568 โดยได้รับความร่วมมือจากสมาคมองค์การบริหารส่วนจังหวัดเเห่งประเทศไทย เป็นอย่างดี ซึ่งเบื้องต้น ได้ข้อสรุปใน 3 เรื่อง ได้แก่ การจัดตั้งคณะทํางานในแต่ละด้าน เพื่อเสนอแนวทางการทําแผนการกระจายอํานาจ ระยะที่ 3, การทบทวนคู่มือแนวทางการดําเนินการถ่ายโอนภารกิจฯ ให้แก่ อบจ. และแนวทางปฏิบัติที่ชัดเจนของการช่วยราชการ กรณีบุคลากร สอน./รพ.สต. ประสงค์ไม่ถ่ายโอน โดยกําหนดดําเนินการให้แล้วเสร็จภายใน 1 สัปดาห์
****************************************** 16 กุมภาพันธ์ 2567
รัฐบาลไทย-ข่าวทำเนียบรัฐบาล-คณะกรรมการ PPP เห็นชอบโครงการท่าเรือ B3 B4 B5 ท่าเรือแหลมฉบัง มูลค่าลงทุน 1.8 หมื่นล้านบาท และปรับปรุงแผนการจัดทำโครงการร่วมลงทุน ปี 2563 - 2570 มูลค่าลงทุนรวม 1.19 ล้านล้านบาท
วันศุกร์ที่ 16 กุมภาพันธ์ 2567
16/02/2567
คณะกรรมการ PPP เห็นชอบโครงการท่าเรือ B3 B4 B5 ท่าเรือแหลมฉบัง มูลค่าลงทุน 1.8 หมื่นล้านบาท และปรับปรุงแผนการจัดทําโครงการร่วมลงทุน ปี 2563 - 2570 มูลค่าลงทุนรวม 1.19 ล้านล้านบาท
คณะกรรมการ PPP เห็นชอบโครงการท่าเรือ B3 B4 B5 ท่าเรือแหลมฉบัง มูลค่าลงทุน 1.8 หมื่นล้านบาท และปรับปรุงแผนการจัดทําโครงการร่วมลงทุน ปี 2563 - 2570 มูลค่าลงทุนรวม 1.19 ล้านล้านบาท
นายชัย วัชรงค์ โฆษกประจําสํานักนายกรัฐมนตรี เผยว่า วันนี้ (16 กุมภาพันธ์ 2567) เวลา 13.30 น. ณ ตึกภักดีบดินทร์ ทําเนียบรัฐบาล นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง มอบหมาย นายจุลพันธ์ อมรวิวัฒน์ รัฐมนตรีช่วยว่าการกระทรวงการคลัง รองประธานกรรมการนโยบายการร่วมลงทุนระหว่างรัฐและเอกชน เป็นประธานการประชุมคณะกรรมการนโยบายการร่วมลงทุนระหว่างรัฐและเอกชน (คณะกรรมการ PPP) ครั้งที่ 1/2567 โดยมีนายลวรณ แสงสนิท ปลัดกระทรวงการคลัง นายนฤตม์ เทอดสถีรศักดิ์ เลขาธิการคณะกรรมการส่งเสริมการลงทุน และผู้ที่เกี่ยวข้อง เข้าร่วมการประชุม สรุปสาระสําคัญดังนี้
คณะกรรมการ PPP เห็นชอบหลักการโครงการร่วมลงทุนท่าเทียบเรือ บี3 บี4 และ บี5 ท่าเรือแหลมฉบังของการท่าเรือแห่งประเทศไทย (กทท.) เปิดให้เอกชนร่วมลงทุน บริหาร และประกอบการท่าเทียบเรือตู้สินค้า มูลค่าลงทุนรวมประมาณ 18,382 ล้านบาท ในรูปแบบ PPP Net Cost ซึ่งเอกชนเป็นผู้รับผิดชอบการลงทุน อุปกรณ์เครื่องมือและเทคโนโลยียกขนสินค้า รวมทั้งรับความเสี่ยงด้านรายได้ของโครงการ โดยมีการจ่ายค่าตอบแทนให้กับภาครัฐ ในขณะที่ภาครัฐจะกํากับดูแลคุณภาพการดําเนินงานของเอกชนให้เป็นไปตามที่กําหนดในสัญญา ทั้งนี้ โครงการตามที่กระทรวงคมนาคมเสนอจะช่วยเพิ่มขีดความสามารถในการแข่งขันของท่าเรือแหลมฉบังในภาพรวม อันจะช่วยลดต้นทุนในการขนส่งโลจิสติกส์และกระตุ้นเศรษฐกิจในประเทศ รวมถึงสามารถตอบสนองต่อความต้องการของตลาดได้อย่างมีประสิทธิภาพมากขึ้น
นอกจากนี้ คณะกรรมการ PPP ยังได้เห็นชอบการปรับปรุงแผนการจัดทําโครงการร่วมลงทุน พ.ศ. 2563 - 2570 (แผนร่วมลงทุนฯ) เพื่อให้สอดคล้องกับความพร้อมของแต่ละโครงการและเป็นปัจจุบัน โดยมีรายการโครงการที่ประสงค์จะดําเนินการในรูปแบบ PPP รวม 135 โครงการ มูลค่ารวม 1.19 ล้านล้านบาท (ปรับเพิ่มขึ้นจากแผนร่วมลงทุนฯ ฉบับเดิม ซึ่งมีจํานวน 127 โครงการ มูลค่ารวม 1.17 ล้านล้านบาท) ทั้งนี้ แผนร่วมลงทุนฯ จะเป็นกรอบทิศทางการจัดทําโครงการ PPP ที่ชัดเจน และจะช่วยสร้างความสนใจและดึงดูดให้เอกชนเข้ามาร่วมลงทุนในโครงการของรัฐมากขึ้น อีกทั้ง คณะกรรมการ PPP ยังได้เร่งรัดโครงการร่วมลงทุนต่างๆ ซึ่งมีมูลค่าทางเศรษฐกิจสูงหรือกระทบต่อประชาชนในวงกว้าง ทั้งโครงการในระบบราง โครงการทางถนน และโครงการเชิงสังคม ให้สามารถเปิดให้บริการได้โดยเร็วเพื่อยกระดับคุณภาพชีวิตของประชาชน รวมถึงเพื่อให้มีบริการสาธารณะและระบบการขนส่งคมนาคมที่สะดวกและรวดเร็ว
รัฐบาลไทย-ข่าวทำเนียบรัฐบาล-“ฟรุ๊ทบอร์ด” เห็นชอบโครงการบริหารจัดการผลไม้ ปี 2567 เพื่อรองรับปริมาณผลผลิตที่เพิ่มขึ้น
วันศุกร์ที่ 16 กุมภาพันธ์ 2567
“ฟรุ๊ทบอร์ด” เห็นชอบโครงการบริหารจัดการผลไม้ ปี 2567 เพื่อรองรับปริมาณผลผลิตที่เพิ่มขึ้น
“ฟรุ๊ทบอร์ด” เห็นชอบโครงการบริหารจัดการผลไม้ ปี 2567 เพื่อรองรับปริมาณผลผลิตที่เพิ่มขึ้น
นายธนสาร ธรรมสอน ที่ปรึกษารัฐมนตรีว่าการกระทรวงเกษตรและสหกรณ์ ได้รับมอบหมายจาก ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เป็นประธานการประชุมคณะกรรมการพัฒนาและบริหารจัดการผลไม้ ครั้งที่ 1/2567 โดยมีนายประยูร อินสกุล ปลัดกระทรวงเกษตรและสหกรณ์ เข้าร่วม ณ ห้องประชุม 4/1 – 4/2 อาคาร 1 กรมส่งเสริมการเกษตร และผ่านระบบการประชุมออนไลน์ Zoom Cloud Meeting
การประชุมครั้งนี้ ที่ประชุมได้มีมติเห็นชอบเห็นชอบโครงการบริหารจัดการผลไม้ ปี 2567 ตามที่กรมการค้าภายในเสนอ เพื่อรองรับผลผลิตผลไม้เศรษฐกิจสําคัญ 10 ชนิด (ทุเรียน มังคุด ลําไย เงาะ ลองกอง ลิ้นจี่ มะม่วง สับปะรด ส้มเขียวหวาน ส้มโอ) ตามที่กระทรวงเกษตรและสหกรณ์ ได้พยากรณ์ปริมาณผลผลิตผลไม้ปี 2567 ซึ่งมีประมาณ 6.97 ล้านตัน เพิ่มขึ้นจากปี 2566 ร้อยละ 3 และเพื่อเสริมศักยภาพการแปรรูปสินค้าผลไม้และขยายตลาดเพิ่มขึ้น โดยโครงการบริหารจัดการผลไม้ มี 4 กิจกรรมหลัก ได้แก่ กิจกรรมที่ 1 เสริมสร้างประสิทธิภาพการรวบรวมรับซื้อผลไม้จากเกษตรกร (เป้าหมาย 150,000 ตัน)โดยสนับสนุนค่าบริหารจัดการให้แก่สถาบันเกษตรกร และผู้ประกอบการค้าผลไม้เพื่อเร่งให้มีการรับซื้อผลไม้จากเกษตรกรในช่วงที่ผลผลิตออกสู่ตลาดมากเพิ่มขึ้น การเสริมสภาพคล่องการบริหารจัดการผลไม้ เป็นต้น กิจกรรมที่ 2 เชื่อมโยงกระจายผลไม้ออกนอกแหล่งผลิต และเพิ่มช่องทางการจําหน่ายผลไม้ รวมทั้งเชื่อมโยงผลไม้จากเกษตรกรสู่ผู้บริโภคโดยตรง (เป้าหมาย 123,000 ตัน) กิจกรรมที่ 3 ส่งเสริมการจําหน่ายผลไม้ และประชาสัมพันธ์ (เป้าหมาย 207,000 ตัน) เช่น การจําหน่ายในรูปแบบ Trade Promotion และ Hard Sale Promotion ทั้ง Online และ Offline ในแหล่งชุมชนหรือแหล่งสัญจรของชุมชน ที่เข้าถึงกลุ่มผู้ประกอบการและผู้บริโภคโดยตรง ขยายช่องทางการค้ารูปแบบใหม่ ผ่าน KOL / Influencer และสื่อ Social Media ต่าง ๆ และกิจกรรมที่ 4 ส่งเสริมการแปรรูปเพื่อการจําหน่ายและการส่งออก (เป้าหมาย 320,000 ตัน) เช่น สนับสนุนค่าบริหารจัดการในการแปรรูปทุเรียนแช่เยือกแข็ง การแปรรูปมะม่วง การแปรรูปลําไยอบแห้ง
อีกทั้ง ที่ประชุมได้ร่วมกันพิจารณา (ร่าง) แนวทางการบริหารจัดการผลไม้ ปี 2567 – 2570 ซึ่งสอดรับกับแผนปฏิบัติราชการของกระทรวงเกษตรและสหกรณ์ ระยะ 5 ปี (พ.ศ. 2566 – 2570) แนวทางการพัฒนาผลไม้ไทย ปี 2565 – 2570 และแผนปฏิบัติการด้านการขับเคลื่อนการพัฒนาประเทศไทยด้วยโมเดลเศรษฐกิจ BCG พ.ศ. 2564 – 2570 โดยที่ประชุมได้มอบหมายขอให้มีการทบทวนเพิ่มเติมในรายละเอียด เพื่อเป็นกรอบการทํางานให้แก่จังหวัด และหน่วยงานที่เกี่ยวข้องใช้ประกอบการพิจารณาดําเนินการตามบริบทของพื้นที่ต่อไป
นอกจากนี้ ที่ประชุมได้รับทราบสถานการณ์การผลิตไม้ผลปี 2567 (ข้อมูล ณ วันที่ 23 ม.ค.67) คาดการณ์มีผลผลิตเพิ่มขึ้น โดยทุเรียนมีปริมาณ 823,898 ตัน เพิ่มขึ้นจากปี 2566 ที่มีปริมาณ 776,914 ตัน มังคุดมีปริมาณ 139,916 ตัน เพิ่มขึ้นจากปี 2566 ที่มีปริมาณ 121,168 ตัน เงาะมีปริมาณ 154,646 ตัน เพิ่มขึ้นจากปี 2566 ที่มีปริมาณ 140,921 ตัน ส่วนลองกอง มีผลผลิตลดลงอยู่ที่ 7,105 ตัน โดยลดลงจากปี 2566 ที่มีปริมาณ 7,251 ตัน เนื่องจากเนื้อที่ให้ผลลดลงจากการโค่นสางต้นลองกองที่ปลูกรวมกับไม้ผลอื่น ๆ เช่น ทุเรียน และส่วนใหญ่เป็นสวนผสม เกษตรกรลดการดูแลลง ขณะที่ผลผลิตไม้ผล ปี 2567 จะออกสู่ตลาดกระจุกตัวมากที่สุดในเดือนพฤษภาคม
รัฐบาลไทย-ข่าวทำเนียบรัฐบาล-SME D Bank เปิดตัวจักรยานยนต์ไฟฟ้าสำหรับใช้รับ-ส่งเอกสาร ลดการปล่อยก๊าซคาร์บอนฯ ตอบโจทย์ขับเคลื่อนองค์กรแห่งความยั่งยืน
วันศุกร์ที่ 16 กุมภาพันธ์ 2567
16/02/2567
SME D Bank เปิดตัวจักรยานยนต์ไฟฟ้าสําหรับใช้รับ-ส่งเอกสาร ลดการปล่อยก๊าซคาร์บอนฯ ตอบโจทย์ขับเคลื่อนองค์กรแห่งความยั่งยืน
SME D Bank ขับเคลื่อนองค์กรตามแนวทางแห่งความยั่งยืน คํานึงถึงสิ่งแวดล้อม สังคม และธรรมาภิบาล ด้วยการเปิดตัว “โครงการจักรยานยนต์ไฟฟ้า ธพว. EV.BCG”  โดยรถจักรยานยนต์ทั้งหมดที่ใช้รับและส่งเอกสารของธนาคารทุกคันจะเป็น “รถจักรยานยนต์ไฟฟ้า”
ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank ขับเคลื่อนองค์กรตามแนวทางแห่งความยั่งยืน คํานึงถึงสิ่งแวดล้อม สังคม และธรรมาภิบาล หรือ ESG (Environmental , Social and Governance) ด้วยการเปิดตัว “โครงการจักรยานยนต์ไฟฟ้า ธพว. EV.BCG” โดยรถจักรยานยนต์ทั้งหมดที่ใช้รับและส่งเอกสารของธนาคารทุกคันจะเป็น “รถจักรยานยนต์ไฟฟ้า” ซึ่งจะช่วยลดการปล่อยก๊าซคาร์บอนไดออกไซด์สู่ธรรมชาติได้ทั้งปีกว่า 28276.39 kg CO2e/kg และยังเป็นส่วนหนึ่งในการลดมลพิษที่ส่งผลกระทบต่อสิ่งแวดล้อม นอกจากนั้น ยังช่วยดูแลสุขภาพของประชาชน อีกทั้ง สนับสนุน “เป้าหมาย Net Zero 2065” สู่การเติบโตที่ยั่งยืนของประเทศไทยในเวทีโลก ด้วย
นอกจากนี้ SME D Bank ยังดําเนินโครงการเพื่อการพัฒนาที่ยั่งยืนอื่น ๆ ต่อเนื่อง เช่น โครงการเปลี่ยนหลอดประหยัดไฟ โครงการติดตั้งโซลาร์เซลล์สําหรับให้แสงสว่างในพื้นที่จอดรถอาคารสํานักงานใหญ่ การติดตั้งเซนเซอร์ปิดไฟอัตโนมัติเมื่อไม่ใช้งาน โครงการลดการใช้กระดาษ โครงการเปลี่ยนเครื่องพิมพ์ โครงการ e-Office ระบบรับ-ส่งเอกสารภายใน และการลงลายมือชื่อด้วยอิเล็กทรอนิกส์ โครงการลดขยะและกําจัดขยะอิเล็กทรอนิกส์ และโครงการรณรงค์สร้างความรู้ความเข้าใจและความร่วมมือด้านความยั่งยืนของบุคลากรทั้งองค์กร
รัฐบาลไทย-ข่าวทำเนียบรัฐบาล-“นฤมล” หารือ ทูตเกาหลีใต้ ยกระดับความสัมพันธ์ด้านการค้าและการลงทุนร่วมกัน เผย บ.ผลิตรถยนต์พลังงานไฟฟ้าสนใจขยายฐานในไทย
วันศุกร์ที่ 16 กุมภาพันธ์ 2567
16/02/2567
“นฤมล” หารือ ทูตเกาหลีใต้ ยกระดับความสัมพันธ์ด้านการค้าและการลงทุนร่วมกัน เผย บ.ผลิตรถยนต์พลังงานไฟฟ้าสนใจขยายฐานในไทย
“นฤมล” หารือ ทูตเกาหลีใต้ ยกระดับความสัมพันธ์ด้านการค้าและการลงทุนร่วมกัน เผย บ.ผลิตรถยนต์พลังงานไฟฟ้าสนใจขยายฐานในไทย
วันนี้ (16 กุมภาพันธ์ 2567) ศาสตราจารย์ นฤมล ภิญโญสินวัฒน์ ผู้แทนการค้าไทย ต้อนรับนาย ปาร์ค ยง-มิน เอกอัครราชทูตสาธารณรัฐเกาหลีประจําประเทศไทย ในโอกาส เข้าเยี่ยมคารวะ พร้อมกับหารือแนวทางการยกระดับและขยายความร่วมมือทางการค้าและการลงทุนร่วมกัน
โดยนายปาร์ค กล่าวว่า ความสัมพันธ์และมิตรภาพระหว่างไทยและเกาหลีใต้มีการพัฒนาอย่างต่อเนื่อง แต่ยังมีโอกาสที่จะพัฒนามากขึ้นทางด้านการค้าและการลงทุน สถานทูตเกาหลีใต้จะพยายามทําให้ศักยภาพที่มีอยู่ระหว่างเกาหลีใต้และประเทศไทยออกมาเป็นรูปธรรมมากขึ้น ทั้งนี้ KIA Motor และบริษัท Hyundai Motor สนใจขยายฐานการผลิตรถยนต์พลังงานไฟฟ้าในไทย (Electric Vehicle) รวมถึงธนาคารดิจิทัล KAKAO Bank ที่สนใจเข้ามาลงทุนร่วมกับไทย ซึ่งรัฐบาลเกาหลีใต้พร้อมให้การสนับสนุน นอกจากนี้ Korea Creative Content Agency กําลังดําเนินการจัดตั้งสํานักงานในประเทศไทย เพื่อส่งเสริมความร่วมมือในธุรกิจสร้างสรรค์
สําหรับภาคการท่องเที่ยว นายปาร์ค กล่าวว่า ปี 2566 มีนักท่องเที่ยวเกาหลีใต้เดินทางมาไทยมากเป็นอันดับ 3 จํานวน 1,660,042 คน นับเป็นกว่าร้อยละ 80 ของตัวเลขนักท่องเที่ยวเกาหลีใต้ก่อนเกิดการแพร่ระบาดโควิด-19 โดยหวังว่าปี 2567 นี้จะมีนักท่องเที่ยวเกาหลีใต้มากขึ้น
ทางด้านผู้แทนการค้าไทย กล่าวยืนยันว่า นายเศรษฐา ทวีสิน นายกรัฐมนตรี ให้ความสําคัญกับการทูตเศรษฐกิจเชิงรุก ซึ่งเกาหลีใต้ จัดอยู่ใน "10 ประเทศเป้าหมายสําคัญสําหรับการทูตเศรษฐกิจเชิงรุก" ที่ไทยจะส่งเสริมการค้า-การลงทุน ในปี 2566 เกาหลีใต้เข้ามาลงทุนในไทยรวมมูลค่า 38,418 ล้านบาท นับเป็นอันดับที่ 7 เพิ่มสูงขึ้นจากปีก่อน โดยส่วนใหญ่ลงทุนในสาขาเครื่องใช้ไฟฟ้าและอิเล็กทรอนิกส์ นอกจากอุตสากรรมยานยนต์ และยานยนต์ไฟฟ้า รัฐบาลยังสนับสนุนอุตสหกรรมอื่นที่ไทยเชื่อว่าเกาหลีใต้จะให้ความสนใจเข้ามาลงทุนเพิ่มเติม เช่น อุตสาหกรรม BCG อุตสาหกรรมดิจิทัล อุตสาหกรรม 4IR (4th Industrial Revolution) รวมตลอดถึงอุตสาหกรรมสร้างสรรค์ที่นําไปสู่ soft power
นอกจากนี้ ผู้แทนการค้าไทย ยังได้หารือถึงโอกาสความร่วมมือสาขาวิทยาศาสตร์ฯ ผ่านการวิจัยและพัฒนาการดําเนินโครงการร่วมกัน ซึ่งจะเป็นประโยชน์แก่ไทยในการแลกเปลี่ยนองค์ความรู้ระหว่างกัน
“ความคืบหน้าด้านการค้าและการลงทุนระหว่างไทยกับเกาหลีใต้ที่สําคัญ คือ การจัดทําความตกลงหุ้นส่วนทางเศรษฐกิจ (Economic Partnership Agreement: EPA) ระหว่าง ไทย-เกาหลีใต้ ซึ่งคาดว่าจะสามารถประกาศเปิดการเจรจาอย่างเป็นทางการได้ในช่วงเดือนมีนาคม 2567 ซึ่งความร่วมมือด้านการค้าและการลงทุนจะได้รับการยกระดับ และสร้างประโยชน์ร่วมระหว่างไทยและเกาหลีใต้ต่อไป” ผู้แทนการค้าย้ํา
....
รัฐบาลไทย-ข่าวทำเนียบรัฐบาล-บขส. เตรียมปิดพื้นที่ขาเข้า สถานีขนส่งหมอชิต 2 ทั้งหมด ให้รถโดยสารทุกคันใช้พื้นที่ขาออก รับ-ส่งผู้โดยสาร เริ่ม 1 มีนาคมนี้ หวังยกระดับการให้บริการ เน้นความปลอดภัย แก้ปัญหาวินเถื่อน
วันศุกร์ที่ 16 กุมภาพันธ์ 2567
บขส. เตรียมปิดพื้นที่ขาเข้า สถานีขนส่งหมอชิต 2 ทั้งหมด ให้รถโดยสารทุกคันใช้พื้นที่ขาออก รับ-ส่งผู้โดยสาร เริ่ม 1 มีนาคมนี้ หวังยกระดับการให้บริการ เน้นความปลอดภัย แก้ปัญหาวินเถื่อน
...
นายอรรถวิท รักจํารูญ กรรมการฯ รักษาการแทนกรรมการผู้จัดการใหญ่ บริษัท ขนส่ง จํากัด (บขส.) เปิดเผยถึงความคืบหน้าในการพัฒนาพื้นที่ของสถานีขนส่งผู้โดยสารกรุงเทพ (จตุจักร) หรือ หมอชิต 2 ว่า ตามที่รัฐบาลและกระทรวงคมนาคม มีนโยบายให้ บขส. พัฒนาและปรับปรุงสถานีขนส่งหมอชิต 2 ให้พร้อมบริการประชาชน ก่อนเทศกาลสงกรานต์ที่จะถึงนี้ บขส. จึงได้เดินหน้าพัฒนาสถานีขนส่งฯ โดยปรับปรุงและเพิ่มสิ่งอํานวยความสะดวกต่าง ๆ เช่น ร้านค้า ศูนย์อาหาร ห้องน้ํา ลิฟต์โดยสาร เก้าอี้พักคอย ไฟส่องสว่าง เป็นต้น ส่วนด้านความปลอดภัย บขส. ได้ทดลองปิดพื้นที่ขาเข้าในช่วงเวลา 20.00 - 04.00 น. ตั้งแต่เมื่อวันที่ 1 กุมภาพันธ์ ที่ผ่านมา โดยกําหนดให้รถโดยสารทุกคันจอดส่งผู้โดยสารในพื้นที่ขาออก ซึ่งจากการทดลองเดินรถฯ พบว่าสามารถช่วยแก้ปัญหาวินผิดกฎหมาย และปัญหาอื่น ๆ บริเวณพื้นที่ขาเข้าได้ ซึ่งส่งผลดีกับผู้ใช้บริการ ดังนั้น เพื่อให้การพัฒนาสถานีขนส่งหมอชิต 2 มีประสิทธิภาพและยกระดับมาตรฐานการให้บริการ และความปลอดภัยในการเข้าใช้สถานีฯ บขส. จึงเตรียมปิดพื้นที่ขาเข้าทั้งหมดเป็นการถาวร และให้รถโดยสารประจําทางในเส้นทางหมวด 2 (กทม.- ต่างจังหวัด) ทั้งรถ บขส. และรถร่วมฯ ทุกคัน ใช้พื้นที่ขาออก จอดส่งผู้โดยสารบริเวณชานชาลาที่ 1 (ชานชาลาติดกับอาคารสถานีฯ) ช่องจอดที่ 112 - 130 ตั้งแต่วันที่ 1 มีนาคม 2567 เป็นต้นไป โดยพื้นที่ขาเข้าจะใช้เป็นพื้นที่สํารองวินสําหรับรถโดยสารเท่านั้น
นายอรรถวิท กล่าวเพิ่มเติมว่า บขส. ได้มีการบริหารจัดการพื้นที่ขาออก เพื่อรองรับการเดินทางของประชาชน โดยได้จัดเจ้าหน้าที่อํานวยความสะดวก ติดป้ายประชาสัมพันธ์ตามจุดต่าง ๆ และได้ประสานหน่วยงานที่เกี่ยวข้อง อาทิ องค์การขนส่งมวลชนกรุงเทพ (ขสมก.) ผู้ประกอบการรถแท็กซี่ รถรับจ้าง จัดรถโดยสาร มาอํานวยความสะดวกประชาชนที่ต้องการจะเดินทางต่อ ซึ่งผู้ใช้บริการสามารถเลือกเดินทางต่อรถเมล์ที่ด้านหน้า หรือที่อู่ ขสมก. ด้านทิศใต้ของสถานีขนส่งฯ รวมทั้งได้จัดจุดให้บริการรถแท็กซี่, รถรับจ้าง ที่บริเวณลานจอดรถชั้น 1 และยังคงจัดการเดินรถ Feeder ตามนโยบาย Quick Win โดยรถโดยสาร บขส. (ขาเข้า) ทุกคัน จะจอดส่งผู้โดยสารที่สถานีกลางกรุงเทพอภิวัฒน์ ก่อนที่จะเข้าสถานีขนส่งหมอชิต 2 ผู้โดยสารสามารถเชื่อมต่อการเดินทางด้วยรถไฟ รถไฟฟ้าสายสีแดง รถไฟฟ้า MRT สายสีน้ําเงิน รถเมล์ ขสมก. ได้สะดวกเช่นเดียวกัน
นอกจากนี้ ได้กําหนดให้ บขส. และรถร่วมฯ จําหน่ายตั๋ว 1 ที่นั่ง ต่อ 1 เลขบัตรประจําตัวประชาชน หรือกรณีผู้โดยสารต่างชาติ ให้ใช้เลขหนังสือเดินทาง เพื่อสิทธิ์คุ้มครองประกันภัย และทําให้ผู้โดยสารได้รับบริการที่สะดวกยิ่งขึ้น รวมทั้งกําหนดให้รถโดยสารขาออก เข้าจอดรับผู้โดยสารก่อนเวลารถออกไม่เกิน 20 นาที และให้ออกตามเวลาที่กําหนด เพื่อช่วยลดปัญหาฝุ่น PM 2.5 จึงขอความร่วมมือผู้โดยสารขึ้นรถตรงเวลาที่ระบุในตั๋ว สอบถามข้อมูลการเดินทางเพิ่มเติมได้ที่ บขส. Call Center 1490 หรือที่ผู้ประกอบการรถร่วมฯ โดยตรง
รัฐบาลไทย-ข่าวทำเนียบรัฐบาล-ปลื้ม Ao Maya (อ่าวมาหยา) คว้าอันดับ 3 “ชายหาดดีที่สุดในโลก” รัฐพร้อมดันนโยบายเที่ยวไทยตลอดปี
วันศุกร์ที่ 16 กุมภาพันธ์ 2567
ปลื้ม Ao Maya (อ่าวมาหยา) คว้าอันดับ 3 “ชายหาดดีที่สุดในโลก” รัฐพร้อมดันนโยบายเที่ยวไทยตลอดปี
.....
ปลื้ม Ao Maya (อ่าวมาหยา) คว้าอันดับ 3 “ชายหาดดีที่สุดในโลก” รัฐพร้อมดันนโยบายเที่ยวไทยตลอดปี
.
รัฐบาลแสดงความยินดีที่นิตยสารด้านการท่องเที่ยว Lonely Planet ได้จัดอันดับให้อ่าวมาหยา เกาะพีพี จ.กระบี่ อยู่อันดับที่ 3 จาก 20 ชายหาดที่ดีที่สุดในโลก (20 of the world's best beaches)โอกาสนี้ รัฐบาลได้ประชาสัมพันธ์ 4 นโยบายกระตุ้นการท่องเที่ยวไทยเพื่อกระจายรายได้สู่พื้นที่ต่าง ๆ ทั่วประเทศ ดังนี้
1. ยกระดับให้ไทยเป็นประเทศที่สามารถท่องเที่ยวในทุกจังหวัดได้ตลอด 365 วัน: ใช้วิธีการทางการตลาดด้วยอีเวนต์ผ่านงานเทศกาล งานประเพณีต่าง ๆ ในทุกพื้นที่ให้ครบตลอดปี ซึ่งจะช่วยผลักดันไทยให้เป็น Festival Hub ของโลก
2. ส่งเสริมการท่องเที่ยว 55 เมืองรอง: เน้นเอกลักษณ์ท้องถิ่น เป็นจุดขายทางวัฒนธรรม โดยออกแบบกิจกรรมการท่องเที่ยวควบคู่กับการพัฒนาสินค้าชุมชน ตลอดจนยกระดับการคมนาคมให้สะดวกต่อการเข้าถึงแหล่งท่องเที่ยวทั่วไทย
3. กระตุ้นการสื่อสารกับนักท่องเที่ยว: เชิญชวนบุคคลผู้มีชื่อเสียงมาร่วมประชาสัมพันธ์และสร้างความเชื่อมั่นด้านการท่องเที่ยวไทยต่อกลุ่มเป้าหมายทั้งในและต่างประเทศ
4. กระตุ้นนักท่องเที่ยวใช้จ่ายเงินตลอดปี 2567: ด้วยการจัดเทศกาลกระตุ้นการท่องเที่ยว พร้อมทั้งมาตรการยกเว้นการตรวจลงตราหนังสือเดินทางให้กับนักท่องเที่ยวต่างชาติ รวมถึงการยกระดับสินค้าชุมชนและการบริการในแหล่งท่องเที่ยวแบบครบวงจร
.
จากแผนการดําเนินการดังกล่าว คาดว่าจะมีจํานวนนักท่องเที่ยวตลอดทั้งปีนี้ จากตลาดต่างประเทศจํานวนไม่น้อยกว่า 35 ล้านคน เติบโต 26.12% สร้างรายได้กระจายสู่พื้นที่ทั่วประเทศได้ 1.9 - 2 ล้านล้านบาท และจากการท่องเที่ยวตลาดในประเทศอีก 1 ล้านล้านบาท สร้างรายได้จากการท่องเที่ยวรวมตามได้เป้าหมาย 3.0 ล้านล้านบาท
.
อ่านเพิ่มเติม คลิก:https://www.thaigov.go.th/news/contents/details/78880
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-​ผู้ตรวจราชการฯ ศุภกิจ ตรวจติดตามความก้าวหน้าการก่อสร้างอาคารสำนักงานอุตสาหกรรมจังหวัดนครราชสีมา
วันศุกร์ที่ 16 กุมภาพันธ์ 2567
16/02/2567
​ผู้ตรวจราชการฯ ศุภกิจ ตรวจติดตามความก้าวหน้าการก่อสร้างอาคารสํานักงานอุตสาหกรรมจังหวัดนครราชสีมา
​ผู้ตรวจราชการฯ ศุภกิจ ตรวจติดตามความก้าวหน้าการก่อสร้างอาคารสํานักงานอุตสาหกรรมจังหวัดนครราชสีมา
วันที่ 13 กุมภาพันธ์ 2567 เวลา 15.30 น. นายศุกกิจ บุญศิริ ผู้ตรวจราชการกระทรวงอุตสาหกรรม ตรวจติดตามความก้าวหน้าการก่อสร้างอาคารสํานักงานอุตสาหกรรมจังหวัดนครราชสีมาแห่งใหม่ เลขที่ 979 หมู่ที่ 7 ตําบลปรุใหญ่ อําเกอเมืองนครราชสีมา จังหวัดนครราชสีมา โดยมีนายบุญรวย เลิศวนิชย์ทิพย์ อุตสาหกรรมจังหวัดนครราชสีมา พร้อมด้วยนางคนึงนิจ ทยายุทธ ผู้อํานวยการศูนย์ส่งเสริมอุตสาหกรรมภาคที่ 6 กรมส่งเสริมอุตสาหกรรม และคณะ ร่วมต้อนรับการตรวจติดตามในครั้งนี้ด้วย เพื่อรับฟังคําแนะนําเตรียมความพร้อมการย้ายมาปฏิบัติงานอาการสํานักงานอุตสาหกรรมจังหวัดนครราชสีมาแห่งใหม่ ให้เป็นไปด้วยความเรียบร้อยต่อไป
รัฐบาลไทย-ข่าวทำเนียบรัฐบาล-รมว.กห. ต้อนรับ ออท.สวีเดน + ออท.นิวซีแลนด์
วันศุกร์ที่ 16 กุมภาพันธ์ 2567
รมว.กห. ต้อนรับ ออท.สวีเดน + ออท.นิวซีแลนด์
#กระทรวงกลาโหม #สํานักงานปลัดกระทรวงกลาโหม #กองทัพไทย #กองบัญชาการกองทัพไทย #กองทัพบก #กองทัพเรือ #กองทัพอากาศ #ทหารบก #ทหารเรือ #ทหารอากาศ #เหล่าทัพ
รัฐบาลไทย-ข่าวทำเนียบรัฐบาล-นลินี ทวีสิน หารือทูตเปรู เห็นพ้องสานต่อการจัดทำ FTA ฉบับสมบูรณ์ ครอบคลุมการเปิดเสรีการค้าบริการ ลดภาษีสินค้าเพิ่มเติม
วันศุกร์ที่ 16 กุมภาพันธ์ 2567
16/02/2567
นลินี ทวีสิน หารือทูตเปรู เห็นพ้องสานต่อการจัดทํา FTA ฉบับสมบูรณ์ ครอบคลุมการเปิดเสรีการค้าบริการ ลดภาษีสินค้าเพิ่มเติม
นลินี ทวีสิน หารือทูตเปรู เห็นพ้องสานต่อการจัดทํา FTA ฉบับสมบูรณ์ ครอบคลุมการเปิดเสรีการค้าบริการ ลดภาษีสินค้าเพิ่มเติม
วันนี้ (16 ก.พ. 67) นลินี ทวีสิน ผู้แทนการค้าไทย เปิดเผยภายหลังการหารือระหว่างมื้ออาหารกลางวัน (Working Lunch) กับนางสาวเซซิเลีย ซูนิลดา กาลาร์เรตา บาซัน เอกอัครราชทูตสาธารณรัฐเปรูประจําประเทศไทยว่า ว่าตนและท่านทูตเปรูเห็นพ้องสานต่อการเจรจาความตกลงการค้าเสรีไทย-เปรู หรือ TPCEP ฉบับสมบูรณ์ ซึ่งจะเป็นกลไกสําคัญในการขยายโอกาสทางการค้าและการลงทุนระหว่างกันให้มากยิ่งขึ้น โดยตั้งเป้าที่จะขับเคลื่อนการเจรจาให้แล้วเสร็จภายในปีนี้ นอกจากนี้ ทางท่านทูตเปรูยังได้เสนอให้ไทยใช้ประโยชน์จากท่าเรือน้ําลึก Chancay ในเปรู ซึ่งจะเป็น Hub การขนส่งสินค้าในย่านมหาสมุทรแปซิฟิก นอกจากนี้ ตนยังได้หารือถึงการส่งเสริมความร่วมมือในการแลกเปลี่ยนระดับประชาชน ผ่านการท่องเที่ยวและอาหาร ตลอดจนการส่งเสริมผ้าไหมไทยในตลาดเปรู
นางนลินีฯ ให้ข้อมูลเพิ่มเติมว่า ความตกลง TPCEP ฉบับสมบูรณ์จะครอบคลุมการเปิดตลาดการค้าสินค้าส่วนที่เหลืออยู่ 30% ของจํานวนรายการสินค้าทั้งหมด และการเปิดเสรีภาคบริการ ซึ่งหากเจรจาแล้วเสร็จคาดว่าจะช่วยเพิ่มมูลค่าการค้าระหว่างไทยและเปรู เนื่องจากทั้งสองฝ่ายจะสามารถนําเข้าวัตถุดิบในราคาที่ต่ําลง และที่สําคัญยังจะเป็นการส่งเสริมความเชื่อมโยงทางเศรษฐกิจระหว่างไทยกับภูมิภาคลาตินอเมริกาและแคริบเบียนได้มากขึ้น เนื่องจากเปรูเป็นประเทศที่มีความเชื่อมโยงทางเศรษฐกิจกับกลุ่มประเทศต่าง ๆ โดยเป็นสมาชิกของกลุ่มความร่วมมือทางเศรษฐกิจในภูมิภาค และมีความร่วมมือระดับทวิภาคีกับหลายประเทศ ทั้งนี้ ไทยและเปรูกําหนดเป้าหมายให้มีการบรรลุผลเจรจาภายในปี 2567 นี้
ผู้แทนการค้าไทย เสริมว่า ตนและท่านทูตเปรูยังหารือถึงการใช้ประโยชน์จากท่าเรือน้ําลึก Chancay ในประเทศเปรูของภาคเอกชนไทย โดยท่าเรือดังกล่าวจะเชื่อมต่อเส้นทางการค้าและการขนส่งทางทะเลระหว่างลาตินอเมริกากับเอเชีย และสามารถลดระยะเวลาการขนส่งสินค้าระหว่างสองภูมิภาคลงได้ราว 10 วัน จึงนับว่าเป็นการลดอุปสรรคสําคัญในการทําการค้าขายกับประเทศในภูมิลาตินอเมริกาซึ่งคือระยะเวลาในการขนส่งสินค้า ทั้งนี้ ท่าเรือ Chancay มีกําหนดแล้วเสร็จภายในเดือนพฤศจิกายนนี้ ซึ่งนับว่าเป็นท่าเรือน้ําลึกที่สําคัญในภูมิภาคอเมริกาใต้ฝั่งมหาสมุทรแปซิฟิก นอกจากนี้ ตนและท่านทูตยังได้หารือถึงการส่งเสริมการแลกเปลี่ยนระหว่างประชาชน โดยใช้อาหารและวัฒนธรรมเป็นสื่อกลางในการเชื่อมประชาชนสองประเทศ รวมถึงหารือถึงการส่งเสริมผ้าไหมไทยในตลาดเปรู ซึ่งครอบคลุมถึงการออกแบบผลิตภัณฑ์ที่ผสมผ้าไหมไทยเข้ากับขนของอัลปาก้า นางนลินีฯ กล่าวทิ้งท้าย
รัฐบาลไทย-ข่าวทำเนียบรัฐบาล-การประชุมคณะกรรมการนโยบายการร่วมลงทุนระหว่างรัฐและเอกชน (คณะกรรมการ PPP) ครั้งที่ 1/2567
วันศุกร์ที่ 16 กุมภาพันธ์ 2567
16/02/2567
การประชุมคณะกรรมการนโยบายการร่วมลงทุนระหว่างรัฐและเอกชน (คณะกรรมการ PPP) ครั้งที่ 1/2567
คณะกรรมการ PPP เห็นชอบโครงการท่าเรือ B3 B4 B5 ท่าเรือแหลมฉบัง มูลค่าลงทุน 1.8 หมื่นล้านบาท และปรับปรุงแผนการจัดทําโครงการร่วมลงทุน ปี 2563 - 2570 มูลค่าลงทุนรวม 1.19 ล้านล้านบาท
นายจุลพันธ์ อมรวิวัฒน์ รัฐมนตรีช่วยว่าการกระทรวงการคลัง รองประธานกรรมการนโยบายการร่วมลงทุนระหว่างรัฐและเอกชน เป็นประธานในการประชุมคณะกรรมการนโยบายการร่วมลงทุนระหว่างรัฐและเอกชน (คณะกรรมการ PPP) ครั้งที่ 1/2567 เมื่อวันศุกร์ที่ 16 กุมภาพันธ์ 2567 โดยสรุปผลการประชุมได้ ดังนี้
คณะกรรมการ PPP ได้เห็นชอบหลักการโครงการร่วมลงทุนท่าเทียบเรือ บี3 บี4 และ บี5 ท่าเรือแหลมฉบัง ของการท่าเรือแห่งประเทศไทย (กทท.) เปิดให้เอกชนร่วมลงทุน บริหาร และประกอบการท่าเทียบเรือตู้สินค้ามูลค่าลงทุนรวมประมาณ 18,382 ล้านบาท ในรูปแบบ PPP Net Cost ซึ่งเอกชนเป็นผู้รับผิดชอบการลงทุนอุปกรณ์เครื่องมือและเทคโนโลยียกขนสินค้า รวมทั้งรับความเสี่ยงด้านรายได้ของโครงการ โดยมีการจ่ายค่าตอบแทนให้กับภาครัฐ ในขณะที่ภาครัฐจะกํากับดูแลคุณภาพการดําเนินงานของเอกชนให้เป็นไปตามที่กําหนดในสัญญา ทั้งนี้ โครงการตามที่กระทรวงคมนาคมเสนอจะช่วยเพิ่มขีดความสามารถในการแข่งขันของท่าเรือแหลมฉบังในภาพรวมอันจะช่วยลดต้นทุนในการขนส่งโลจิสติกส์และกระตุ้นเศรษฐกิจในประเทศ รวมถึงสามารถตอบสนองต่อความต้องการของตลาดได้อย่างมีประสิทธิภาพมากขึ้น
นอกจากนี้ คณะกรรมการ PPP ยังได้เห็นชอบการปรับปรุงแผนการจัดทําโครงการร่วมลงทุน พ.ศ. 2563 - 2570 (แผนร่วมลงทุนฯ) เพื่อให้สอดคล้องกับความพร้อมของแต่ละโครงการและเป็นปัจจุบัน โดยมีรายการโครงการที่ประสงค์จะดําเนินการในรูปแบบ PPP รวม 135 โครงการ มูลค่ารวม 1.19 ล้านล้านบาท (ปรับเพิ่มขึ้นจากแผนร่วมลงทุนฯ ฉบับเดิม ซึ่งมีจํานวน 127 โครงการ มูลค่ารวม 1.17 ล้านล้านบาท) ทั้งนี้ แผนร่วมลงทุนฯ จะเป็นกรอบทิศทางการจัดทําโครงการ PPP ที่ชัดเจน และจะช่วยสร้างความสนใจและดึงดูดให้เอกชนเข้ามาร่วมลงทุนในโครงการของรัฐมากขึ้น อีกทั้งคณะกรรมการ PPP ยังได้เร่งรัดโครงการร่วมลงทุนต่างๆ ซึ่งมีมูลค่าทางเศรษฐกิจสูงหรือกระทบต่อประชาชนในวงกว้าง ทั้งโครงการในระบบราง โครงการทางถนน และโครงการเชิงสังคม ให้สามารถเปิดให้บริการได้โดยเร็วเพื่อยกระดับคุณภาพชีวิตของประชาชน รวมถึงเพื่อให้มีบริการสาธารณะและระบบการขนส่งคมนาคมที่สะดวกและรวดเร็ว
รัฐบาลไทย-ข่าวทำเนียบรัฐบาล-นายกฯ ลุยงานต่อเนื่อง 3 วัน 3 จังหวัด (นครพนม สกลนคร อุดรธานี)17-19 กุมภาพันธ์ 2567
วันศุกร์ที่ 16 กุมภาพันธ์ 2567
นายกฯ ลุยงานต่อเนื่อง 3 วัน 3 จังหวัด (นครพนม สกลนคร อุดรธานี)17-19 กุมภาพันธ์ 2567
.....
นายกฯ ลุยงานต่อเนื่อง 3 วัน 3 จังหวัด (นครพนม สกลนคร อุดรธานี)17-19 กุมภาพันธ์ 2567
.
นายกฯ มีภารกิจลงพื้นที่ตรวจราชการ จ.นครพนม สกลนคร และอุดรธานี 17-19 ก.พ. 67 เพื่อติดตามความคืบหน้าโครงการสําคัญตามนโยบายรัฐบาล
.
โดยนายกฯ ให้ความสําคัญอย่างมากในการขับเคลื่อนการดําเนินงาน มุ่งให้เป็นไปตามแผนและบรรจุผลสําเร็จตามเป้าหมาย ซึ่งจะสร้างความเข้มแข็งให้กับสังคม สามารถลดความเหลื่อมล้ํา ให้ประชาชนในพื้นที่ ทําให้มีรายได้เพิ่มขึ้น
.
อ่านเพิ่มเติม คลิกhttps://www.thaigov.go.th/news/contents/details/78948
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-PM chairs 1/2024 meeting of Digital Wallet Policy Committee
วันศุกร์ที่ 16 กุมภาพันธ์ 2567
16/02/2567
PM chairs 1/2024 meeting of Digital Wallet Policy Committee
PM chairs 1/2024 meeting of Digital Wallet Policy Committee
February 15, 2024, at 1600hrs, at Bhakdi Bodin Building, Government House, Prime Minister
and Minister of Finance Srettha Thavisin presided over the 1/2024 meeting of Digital Wallet
Policy Committee. Government Spokesperson Chai Wacharonke disclosed gist of the meeting as
follows:
The Prime Minister emphasized that the Digital Wallet scheme is the Government policy that is
aimed to revitalize the economy and lay foundation for the country’s digital economy. The
budget for the scheme is estimated at approx. 500 billion Baht. He also affirmed that the
scheme would be implemented according to provisions prescribed in the Constitution and
related laws. The Government would perform its duty, in relation to the scheme
implementation, with honesty, transparency, and accountability, and would exercise prudence
in undertaking related activities, as well as to maintain strict financial discipline, for the best
interest of the country and people.
In order to ensure transparency of the scheme, the Digital Wallet Policy Committee assigned
the Committee’s secretariat (Ministry of Finance and Ministry of Commerce) to act as a sub-
committee to liaise and discuss with various concerned parties in conforming to suggestions and
recommendations of the Council of State. Ministry of Digital Economy and Society and the
Digital Government Development Agency (Public Organization) were also instructed to expand
the scope of supporting system development to ensure transparency and accountability, and to
prevent corruption and fraud. A subcommittee was also established to investigate fraudulent
actions against the Digital Wallet scheme’s rules and conditions.
At the meeting, all concerned agencies have broadly exchanged views and opinions on people’s
economic situation and problem, and other related issues. These opinions will be compiled and
brought for discussion at the next meeting.
Toward the end of the meeting, the Prime Minister affirmed his commitment to prevent
corruption and fraudulence in the implementation of the Digital Wallet scheme for the best
interest of the nation and people.
รัฐบาลไทย-ข่าวทำเนียบรัฐบาล-เมื่อวันอังคารที่ 27 ก.พ.67 เวลา 13.00 น. นาย Pavel Pitel (ปาเวล ปีเตล) ออท.สาธารณรัฐเช็ก(เช็ก)/ไทย เข้าเยี่ยมคำนับ รมว.กห.
วันพุธที่ 28 กุมภาพันธ์ 2567
เมื่อวันอังคารที่ 27 ก.พ.67 เวลา 13.00 น. นาย Pavel Pitel (ปาเวล ปีเตล) ออท.สาธารณรัฐเช็ก(เช็ก)/ไทย เข้าเยี่ยมคํานับ รมว.กห.
โดย รมว.กห. และ ออท.เช็ก/ไทย ชื่นชมความสัมพันธ์ที่มีมาอย่างยาวนาน ครบรอบ ๕๐ ปี และยินดีที่ไทยและเช็กได้มีการพัฒนาความร่วมมือด้านการทหารระหว่างกันให้มากยิ่งขึ้น
อาทิ การแลกเปลี่ยนการเยือนของผู้บังคับบัญชา การจัดทําบันทึกความเข้าใจระหว่างกันที่นํามาสู่ความร่วมมือในการแลกเปลี่ยนประสบการณ์ด้านการฝึกนักบิน Gripen รวมทั้งการถ่ายทอดเทคโนโลยีด้านอุตสาหกรรมป้องกันประเทศ นอกจากนี้ ทั้งสองฝ่าย เห็นพ้องร่วมกันในการริเริ่มความร่วมมือด้านความมั่นคงทางไซเบอร์ และหวังว่าความร่วมมือระหว่างทั้งสองประเทศจะมีความแน่นแฟ้นมากยิ่งขึ้นต่อไป